Belka

**Belka** je antropomorfna krava kreirana od strane Volta Diznija i predstavlja najbolju Mininu i Patinu prijateljicu. Takođe, predstavljena je i kao Šiljina i Horacijeva devojka (ne istovremeno).

## Osnovne informacije

Belka voli da radi svakodnevne aktivnosti, kao što su kupovina, tračarenje, prisustvovanje zabavnim događajima itd. Iako Belka dobra osoba i svima želi dobro, ona često svoje prijatelje uvaljuje u nevolje. Belka je prikazana kao kulturna osoba i dama, ali ponekad ona se ponaša šašavo i veoma je trapava.

### Rodbina

U Diznijevim stripovima, pojavljivali su se Belkini rođaci. Njen mali rođak Berti prvi put se pojavio u jednostranom stripu *Igra konja*. Belkina bogata rođaka gospođa Bovina posetila je Belku u stripu iz 1939. godine. Belkin rođak Bonifejs se prvi put pojavio 1986. godine u brazilskom stripu.

Belkini roditelji pojavili su se odvojeno. Njen otac Bejbl, gradonačelnik Belkinog rodnog grada pojavio se zajedno sa malom Belkom u Šiljinom stripu iz 1953. godine. Belkina majka se pojavljivala u nemačkim jednopejdžerima.

## Istorija

Belka se prvi put pojavila u crtanom filmu *Ludi avion*, ali pravi lik (sa karakteristikama ostalih Diznijevih likova: imenom, karakterom itd.) postala je tek od crtanog filma *Proslava* iz 1930. godine. Prvi put joj je pomenuto ime u Mikijevom stripu iz 2. aprila 1930. godine, koji je bio deo stripa *Miki Maus u Dolini Smrti*. Njeno poslednje pojavljivanje u klasičnim crtanim filmovima, bilo je u *Mikijevoj rođendanskoj zabavi*.

Belka se nije pojavljivala sve do kamea u *Mikijevoj Božićnoj pesmi*, i crtanog filma *Kraljević i prosjak*. Kasnije, dvehiljaditih godina, Belka se pojavljivala u svim crtanim filmovima, crtanim serijama, zabavnim parkovima i igricama Mikija i prijatelja.

## Odnosi

### Horacije

Horacije i Belka su zajedno još od ranih Mikijevih komičnih stripovima. Njih dvoje su često izlazili na dvostruke sastanke sa Mikijem i Mini.

### Šilja

U njenim pojavljivanjima iz šezdesetih godina, Belka je bila Šiljina devojka. Njih dvoje su se kasnije pojavljivali kao par i to u crtanom filmu *Miki, Paja i Šilja: Tri musketara* i u crtanim serijama *Mikijeva fabrika*, *Mikijev klub*, *Mikijeva igraonica* i *Minini crtaći*.

## Pojavljivanja

### *Mikijeva fabrika*

Belka se pojavila kao sporedni lik crtane serije *Mikijeve fabrike*. Belka je prikazana kao bliska prijateljica Mini i Pate i imala je mnoga kratka pojavljivanje. Belka, se najčešće pojavljivala u Šiljinim crtanim filmovima.

### *Mikijev klub*

Belka se pojavila kao sporedni lik *Mikijevog kluba*. Belka svakodnevno "snabdeva" Mikijev klub tračevima o raznim Diznijevim likovima, iako su njeni tračevi često dosadni. U epizodi "Super Šilja", Šilja se transformisao u Super Šilju kako bi inpesionirao Belku i to mu je pošlo za rukom. Međutim, kada je pitao da izađu, ona ga je odbila rekavši mu da ima zakazan sastanak sa Šiljom. Epizoda "Zahvaljujući Mini" je najbolji primer kako Belkini tračevi mogu izazvati nevolju. Belka je pomislilia da Miki oseća da bi klub bolje radio bez Mini, što je prouzrokovalo da se Mini osećala nebitno i želela je dati otkaz.

### *Miki, Paja i Šilja: Tri musketara*

Belka je u ovom filmu asistent zlog kapetana Dabe. On se tajno spremao da kidnapuje princezu Mini i preuzme kontrolu nad Francuskom. On uzima Mikija, Paju i Šilju, nespretnjakoviće (kako je on samo mislio) kao regrute, koji su trebali brinuti o Mini. S obzirom da su se oni dobro pokazali, Daba je odlučio da ih "skloni", Belki je bilo naređeno da otme Šilju. Njena misija je takođe bila da ga baci sa mosto u reku, a prema kostima u vodi, može se predpostaviti da to nije bilo njeno prvo ubistvo. Šilja se zaljubio u Belku i kasnije je osvojio njeno srce, nakon čega ga je oslobodila i ispričala mu Dabine planove. Na kraju filma Šilja i Belka su proglasili svoju ljubav.

### *Mikijeva igraonica*

Belka je zajedno sa ostalim likovima družine Miki i prijatelji imal važnu ulogu u seriji *Mikijeva igraonica*. Belka je vlasnica prodavnice *Mu* i ona je obično organizator kulturnih događaja. U nekim epizodama ona je prikazana kao Šiljina devojka. U nekim epizodama ona je vlasnica psa po imenu Bela. Belka se pojavila u serijama *Miki Mauskraz* i *Minini crtaći*.

### Kratka pojavljivanja

U crtanoj seriji *Klub Mikija Mausa*, Belka se pojavila u uvodnoj špici kao navijačica.

U crtanom filmu *Mikijeva Božićna pesma*, Belka se pojavila u Skrudžovoj prošlosti, na Fezivigovoj zabavi. Plesala je sa Horacijem.

U filmu *Ko je smestio zeki Rodžeru*, Belka se pojavila zajedno sa ostalim likovima koji su došli na audiciju u Marunovim crtaćima. Na kraju filma pojavila se zajedno sa ostalim likovima, koji su pogađali šta je sudija Dum. U ovom filmu imala je izgledala kao u njenim početnim crtanim filmovima.

Belka je sa Horacijem imala kameo u dve epizode crtane serije *Bonker*.

Belka se pojavila u crtanom filmu *Mikijevo bilo jednom na Božić*, u Mikijevom i Mininom segmentu. Ona je zajedno sa Horacijem bila u publici dobrotvornog koncerta.

Belka je imala kameo u crtanom filmu *Kraljević i prosjak*, gde je ona bila seljanka, opljačkana od strane garde kapetana Dabe. Mikijev dvojnik je vratio seljacima ukradenu hranu, nakon što se izborio protiv Dabine garde.

U seriji *Miki Maus*, Belka je imala nekoliko kratkih pojavljivanje i imala je izgled kao u crtanim filmovima iz dvadesetih i tridesetih godina.

## Video igrice

### *Kraljevstvo srca II*

Belka se pojavila u igrici *Kraljevstvo srca II*, gde se ona nalazi u svetu iz prošlosti. Ona je tamo viđena zajedno sa Horacijem i Klarom Klak.

### *Mikijeva epska avantura*

U crtanoj seriji *Mikijeva epska avantura*, Miki je sreo Belku u OsGradu. Tužna zato što je miki nije prepoznao Belka ga je zamolila da joj pomogne oko odabira poklona za Horacija.

## Diznijevi parkovi

Belka je jedan od najvažnijih likova Diznijevih parkova. Belka je čest gost na parkovskim zabavama i paradama. Ona je obučena u plavu haljinu i oko vrata nosi zvonce. Često je u parkovima uparena sa Horacijem ili sa Šiljom (češće sa Hormacijem nego sa Šiljom).